Ο **Ζίμερ Μπουτούτσι** (αλβανικά: Zymer Bytyqi) (γεννημένος στις 11 Σεπτεμβρίου 1996) είναι Κοσοβάρος-Νορβηγός επαγγελματίας ποδοσφαιριστής, ο οποίος αγωνίζεται ως πλάγιος μέσος για την Αντάλιασπορ. Γεννημένος στο Βέλγιο από Κοσοβάρους γονείς και μεγαλωμένος στη Νορβηγία, ο Μπουτούτσι αρχικά αγωνίστηκε στις «μικρές» εθνικές Νορβηγίας και τώρα είναι μέλος της Εθνικής Κοσσυφοπεδίου.

Σταδιοδρομία σε συλλόγους
-------------------------

### Σάντνες Ουλφ

Ο Μπουτούτσι υπέγραψε επαγγελματικό μονοετές συμβόλαιο με τη Σάντνες Ουλφ τον Ιανουάριο του 2012. Ο προπονητής Άσλε Άντερσεν είπε ότι δεν είχε δει ποτέ έναν τόσο ταλαντούχο επιθετικό και ότι θα είχε την ευκαιρία του στο Πρωτάθλημα Νορβηγίας, μετά τον προβιβασμό της Σάντνες Ουλφ στην κορυφαία κατηγορία. Ο Μπουτούτσι έπαιξε για τη Σάντνες Ουλφ κατά τη διάρκεια της προετοιμασίας τους και σημείωσε επίσης ένα γκολ στη νίκη με 6–0 εναντίον της Ράνταμπεργκ ΙΛ. Μετά από ένα πολύ καλό παιχνίδι με τν Εθνική Νορβηγίας Κ16 τον Απρίλιο του 2012, ο προπονητής της Σάντνες Ουλφ, Τομ Ρούνε Έσπενταλ, επιβεβαίωσε το ενδιαφέρον από αγγλικούς, γερμανικούς και ολλανδικούς συλλόγους, αλλά ότι καμία ομάδα δεν είχε κάνει ακόμη προσφορά για τον Μπουτούτσι και ότι πιθανότατα θα πουλούσαν τον ταλαντούχο παίκτη κατά τη διάρκεια του καλοκαιριού. Ο Μπουτούτσι δήλωσε ότι το μεγάλο του όνειρο ήταν να παίξει επαγγελματικά στο εξωτερικό, αλλά ότι δεν θα έφευγε από τη Νορβηγία χωρίς την οικογένειά του.

Όταν οι επιθετικοί της Σάντνες Ουλφ Τόμι Χόιλαντ, Βέτλε Μίχρε και Ζιλ Μπανγκ Όντο ήταν εκτός λόγω τραυματισμού, ο Μπουτούτσι συμπεριλήφθηκε στην αποστολή για τον αγώνα εναντίον της ΦΚ Χάουγκεσουντ στις 28 Μαΐου 2012 και έκανε το ντεμπούτο του για τη Σάντνες Ουλφ όταν μπήκε ως αλλαγή στο 77ο λεπτό. Αυτό τον έκανε τον νεότερο παίκτη στο κορυφαίο πρωτάθλημα της Νορβηγίας, σε ηλικία 15 ετών και 261 ημερών, ξεπερνώντας το παλιό ρεκόρ του Σβέρε Όκλαντ (ηλικίας 16 ετών και 1 ημέρας) από το 2009. Το ρεκόρ καταρρίφθηκε στις 13 Απριλίου 2015, όταν ο Μάρτιν Όντεγκααρντ έκανε το ντεμπούτο του για τη Στρέμσγκοντσετ ΙΦ σε ηλικία 15 ετών και 118 ημερών.

Τον Αύγουστο του 2012, ο Μπουτούτσι κλήθηκε στην Εθνική Νορβηγίας Κ16, μια απόφαση για την οποία ούτε η Σάντνες Ουλφ ούτε ο παίκτης ήταν ευχαριστημένοι, καθώς ο Μπουτούτσι θα μπορούσε να είχε παίξει στον αγώνα πρωταθλήματος εναντίον της Λίλεστρεμ ΣΚ και μάλιστα να έκανε την πρώτη του εμφάνιση στην αρχική ομάδα, λόγω τραυματισμών βασικών παικτών.

### Ρεντ Μπουλ Σάλτσμπουργκ και επιστροφή στη Σάντνες Ουλφ ως δανεικός

Στις 23 Αυγούστου 2012, ο Μπουτούτσι υπέγραψε τριετές προσύμφωνο με την αυστριακή ΦΚ Ρεντ Μπουλ Σάλτσμπουργκ, με ισχύ από τον Ιανουάριο του 2013. Η Ρεντ Μπουλ Σάλτσμπουργκ φέρεται να πλήρωσε ένα ποσό μεταγραφής αξίας 5 εκατομμυρίων κορονών. Στις 9 Μαρτίου 2013, εστάλη δανεικός στη Σάντνες Ουλφ για το υπόλοιπο της σεζόν.

### Βίκινγκ ΦΚ

Στις 6 Ιανουαρίου 2015, ο Μπουτούτσι υπέγραψε τριετές συμβόλαιο με τη Βίκινγκ ΦΚ και έλαβε τον αριθμό 27. Τρεις μήνες αργότερα, έκανε το ντεμπούτο του σε μια εκτός έδρας ήττα με 1–0 εναντίον της Μιένταλεν ΙΦ.

### Κόνιασπορ

Στις 8 Ιανουαρίου 2021, ο Μπουτούτσι υπέγραψε συμβόλαιο δυόμισι ετών με την τουρκική Κόνιασπορ και έλαβε τον αριθμό 14. Δύο ημέρες αργότερα, έκανε το ντεμπούτο του εναντίον της Φάτιχ Καραγκιουμπρούκ ΣΚ, αφού μπήκε ως αλλαγή στο 75ο λεπτό και έδωσε την ασίστ για το μοναδικό γκολ της ομάδας του κατά τη διάρκεια μιας εκτός έδρας ήττας με 2–1.

### Ολυμπιακός

Στις 31 Ιανουαρίου 2023, ο Μπουτούτσι υπέγραψε συμβόλαιο με τον Ολυμπιακό.

### Αντάλιασπορ

Την 1η Αυγούστου 2023, εντάχθηκε στην τουρκική Αντάλιασπορ, με κόστος μεταγραφής 500.000 ευρώ.

Εθνικές ομάδες
--------------

Από το 2011 μέχρι το 2015, ο Μπουτούτσι αγωνίστηκε με τις «μικρές» Εθνικές Νορβηγίας Κ15, Κ16, Κ17, Κ18, Κ19 και Κ21, με τις οποίες έπαιξε συνολικά 44 αγώνες και σημείωσε 7 γκολ. Στις 2 Μαρτίου 2014, ο Μπουτούτσι έλαβε κλήση από το Κοσσυφοπέδιο για τον πρώτο επιτρεπόμενο αγώνα από τη FIFA εναντίον της Αϊτής και έκανε το ντεμπούτο του αφού μπήκε ως αλλαγή στο 57ο λεπτό.

Διακρίσεις
----------

Βίκινγκ
* 1η Κατηγορία Νορβηγίας: 2018
* Κύπελλο Νορβηγίας: 2019

Παραπομπές
----------

1. ↑  (πολλαπλές γλώσσες) *Soccerway*. Ανακτήθηκε στις 12  Ιουνίου 2019.
2. ↑  Larsen, Morten Wiik (9 Ιανουαρίου 2012). «Zymer Bytyqi signerte med A-laget» (στα Νορβηγικά). Σάντνες Ουλφ. Αρχειοθετήθηκε από το πρωτότυπο στις 20 Απριλίου 2012. Ανακτήθηκε στις 28 Μαΐου 2012.
3. 1 2  Nilssen, Stig; Fintland, Ola (24 April 2012). «Sandnes Ulf selger stortalent» (στα νορβηγικά). *aftenbladet.no* (Stavanger Aftenblad).. Ανακτήθηκε στις 28 May 2012.
4. 1 2  Iversen, Espen (25 May 2012). «15-åring kan få sjansen» (στα νορβηγικά). *rogalandsavis.no* (Rogalands Avis). Αρχειοθετήθηκε από το πρωτότυπο στις 2013-02-22.. Ανακτήθηκε στις 28 May 2012.
5. ↑  Larsen, Jan-Erik (26 February 2012). «Bytyqi spås å bli en fremtidig Ulf-profil» (στα νορβηγικά). *aftenbladet.no* (Stavanger Aftenblad).. Ανακτήθηκε στις 28 May 2012.
6. 1 2 3  Hugsted, Christian M. (28 May 2012). «Her blir han tidenes yngste Tippaliga-spiller» (στα νορβηγικά). *dagbladet.no* (Dagbladet).. Ανακτήθηκε στις 28 May 2012.
7. ↑  Jacobsen, Øyvind (28 Μαΐου 2012). «"Karate-kid" ble tidenes yngste i eliteserien». *vg.no* (στα Νορβηγικά). Verdens Gang. Ανακτήθηκε στις 1 Ιουνίου 2012.
8. ↑  Baardsen, Christer (28 May 2012). «Her blir Zymer Bytyqi (15) historisk: – Han er det største talentet jeg har spilt med» (στα νορβηγικά). *tv2.no* (TV 2 (Νορβηγία)).. Ανακτήθηκε στις 28 May 2012.
9. ↑  «Tidenes yngste i Tippeligaen debuterte med målgivende» (στα Νορβηγικά). TV2 (Νορβηγία). 13 Απριλίου 2014. Ανακτήθηκε στις 6 Φεβρουαρίου 2015. Med sine 15 år og 118 dager passerte Ødegaard Sandnes Ulfs Zymer Bytyqi (15 år og 261 dager) som tidenes yngste.
10. ↑  Bergh-Johnsen, Jonas (3 Αυγούστου 2012). «Zymer Bytyqi tatt ut til landslagssamling – vil heller spille i Tippeligaen». *tv2.no* (στα Νορβηγικά). TV 2 (Νορβηγία). Ανακτήθηκε στις 13 Αυγούστου 2012.
11. ↑  «Sandnes Ulfs stortalent klar for Red Bull Salzburg» (στα νορβηγικά). Norwegian TV2. 23 August 2012. .
12. ↑  «Tidenes yngste Tippeliga-spiller vender tilbake til Sandnes Ulf» (στα νορβηγικά). Norwegian TV2. 9 March 2013. .
13. ↑  «Zymer klar for tre år» (στα νορβηγικά). Βίκινγκ ΦΚ. 6 January 2015. Αρχειοθετήθηκε από το πρωτότυπο στις 7 January 2015. .
14. ↑  «Mjøndalen–Viking» (στα νορβηγικά). Νορβηγική Ποδοσφαιρική Ομοσπονδία. 6 April 2015. .
15. ↑  «Zymer Bytyqi ile 2.5 yıllık sözleşme imzaladık» (στα tr). Κόνιασπορ. 8 January 2021. .
16. ↑  «Fatih Karagümrük: 2 – İttifak Holding Konyaspor'umuz: 1» (στα tr). Κόνιασπορ. 10 January 2021. .
17. ↑  «Zymer Bytyqi debuton me asist» (στα αλβανικά). *TopSporti*. 10 January 2021. .
18. ↑  «Ολυμπιακός μεταγραφές: Ζούμερ Μπούτουτσι, το νέο ερυθρόλευκο απόκτημα». *sport24.gr*. 31 Ιανουαρίου 2023.
19. ↑  «Zymer Bytyqi – Landslagstatistikk» (στα νορβηγικά). Νορβηγική Ποδοσφαιρική Ομοσπονδία.. Ανακτήθηκε στις 8 October 2015.
20. ↑  «Kosova shpall listën anti-Haiti» (στα αλβανικά). *Albeu*. 2 March 2014. Αρχειοθετήθηκε από το πρωτότυπο στις 2016-03-04.. Ανακτήθηκε στις 2023-02-01.